Lasten ja nuorten taloilla avoimet ovet 9.10.2025 – Tervetuloa tutustumaan lapsiperheiden palveluihin!

Vanhemmuuden tukeminen lapsiperheiden haasteissa on Etelä-Karjalassa tunnistettu yhteiseksi, tärkeäksi asiaksi. Eri ikäisten lasten ja perheiden haasteet ovat nousseet keskusteluihin erilaisissa tilaisuuksissa sekä medioissa. Huolenaiheiksi on tunnistettu esimerkiksi perheiden eriarvoistuminen, nuorten tulevaisuudenuskon hiipuminen sekä haitallinen älylaitteiden käyttö.

Nyt on hyvä mahdollisuus tulla matalalla kynnyksellä tutustumaan Etelä-Karjalan lasten ja nuorten palveluihin sekä tarjolla olevaan vanhemmuuden tukeen.

Avoimet ovet Lasten ja nuorten taloilla torstaina 9. lokakuuta - aamupäivällä Imatralla ja iltapäivällä Lappeenrannassa

Imatran Lasten ja nuorten talolla klo 8.30 - 11.30

Tainionkoskentie 14

Lappeenrannan Lasten ja nuorten talolla klo 12.30 - 15.30

Kasarmikatu 7

Hyvinvointialueen perhepalvelujen johtaja Sirkka Pennanen kutsuu kaikki vanhemmat ja huoltajat sekä lapset ja nuoret sekä ammattilaiset mukaan avoimiin oviin:

Tervetuloa tutustumaan Etelä-Karjalan lasten, nuorten ja perheiden palveluihin, joista osaa tuotamme yhdessä järjestöjen, kuntien, seurakuntien ja muiden kolmannen sektorin toimijoiden kanssa.

Sirkka Pennanen

Avoimissa ovissa Etelä-Karjalan hyvinvointialueen perhepalvelut yhdessä muiden alueen perhekeskustoimijoiden kanssa esittelevät omia palveluitaan kaikille kiinnostuneille.

Perhepalveluiden lisäksi Etelä-Karjalan alueen järjestöt, kunnat, seurakunnat ja muut kolmannen sektorin toimijat on kutsuttu tapahtumaan mukaan.

Lisätietoja:

Sirkka Pennanen, perhepalveluiden johtaja, puh. 040 715 6079, sirkka.pennanen@ekhva.fi

Katri Kähäri, perhekeskuskoordinaattori, puh. 040 703 4172, katri.kahari@ekhva.fi